PATVIRTINTA

Skuodo Bartuvos progimnazijos direktoriaus 2017 m. sausio 16 d. įsakymu V1 – 6

**SKUODO BARTUVOS PROGIMNAZIJOS**

**SOCIALINĖS PEDAGOGĖS GITANOS ANDRIEKIENĖS PAREIGYBĖS APRAŠAS**

1. **BENDROSIOS NUOSTATOS**

1. Skuodo Bartuvos progimnazijos socialinio pedagogo (toliau – socialinis pedagogas) pareigybės aprašas reglamentuoja socialinio pedagogo profesinę veiklą.

2. Pagrindinis progimnazijos socialinio pedagogo veiklos tikslas – padėti įgyvendinti vaiko ir mokinio teisę į ugdymą(si), užtikrinti jo saugumą progimnazijoje bei sudaryti prielaidas pozityviai vaiko ir mokinio socializacijai ir pilietinei brandai.

3. Progimnazijos socialinis pedagogas dirba kartu su kitais pedagoginiais darbuotojais, klasių vadovais, kitais specialistais, tėvais (globėjais, rūpintojais), progimnazijos bendruomene.

4. Progimnazijos socialinio pedagogo veikla grindžiama vaiko ir mokinio interesų, orumo, individualizavimo, visapusiškumo, prieinamumo, vaiko ir mokinio dalyvavimo priimant su juo susijusius sprendimus, bendradarbiavimo, konfidencialumo principais.

5. Progimnazijos socialinis pedagogas savo darbe vadovaujasi tarptautiniais teisės aktais, Lietuvos Respublikos Švietimo įstatymu, Lietuvos Respublikos Vyriausybės nutarimais, Švietimo ir mokslo ministro įsakymais, reglamentuojančiais socialinio pedagogo veiklą, socialinės pedagoginės pagalbos teikimo vaikui ir mokiniui tvarkos aprašais, reglamentuojančiais socialinės pedagoginės pagalbos teikimą, progimnazijos nuostatais, progimnazijos vidaus darbo tvarkos taisyklėmis bei šiuo pareigybės aprašu.

6. Progimnazijos socialiniu pedagogu gali dirbti asmuo:

6.1. įgijęs aukštąjį išsilavinimą ir socialinio pedagogo kvalifikaciją;

6.2. įgijęs socialinės pedagogikos kvalifikacinį laipsnį (profesinio bakalauro, bakalauro, magistro) ir pedagogo ar socialinio pedagogo kvalifikaciją;

6.3. baigęs socialinės pedagogikos studijų programą aukštojoje mokykloje ir įgijęs pedagogo kvalifikaciją;

6.4. įgijęs socialinės pedagogikos magistro kvalifikacinį laipsnį, išklausęs ir atsiskaitęs už ne mažiau kaip 90 studijų kreditų socialinės pedagogikos studijų modulį aukštojoje mokykloje;

6.5. kuris buvo priimtas į darbą į socialinio pedagogo pareigas iki šio įsakymo įsigaliojimo ir atitinkantis iki šio įsakymo įsigaliojimo galiojusius Socialinio pedagogo kvalifikacinius reikalavimus, patvirtintus Lietuvos Respublikos švietimo ir mokslo ministro 2001 m. gruodžio 14 d. įsakymu Nr. 1667 „Dėl Socialinio pedagogo kvalifikacinių reikalavimų ir pareiginių instrukcijų patvirtinimo“.

7. Socialinis pedagogas į darbą yra priimamas ir atleidžiamas iš darbo vadovaujantis Lietuvos Respublikos darbo kodeksu, Lietuvos Respublikos Švietimo įstatymu, kitais norminiais teisės aktais.

8. Progimnazijos socialinis pedagogas yra tiesiogiai pavaldus ir atskaitingas Skuodo Bartuvos progimnazijos direktoriui.

1. **SOCIALINIO PEDAGOGO FUNKCIJOS IR ATSAKOMYBĖ**

9. Progimnazijos socialinis pedagogas vykdo šias funkcijas:

9.1. vertina socialinės pedagoginės pagalbos vaikui ir mokiniui poreikius (kartu su kitais specialistais), esant būtinybei, gali lankytis pamokose, neformaliojo švietimo užsiėmimuose ir kitose veiklose;

9.2. konsultuoja vaikus ir mokinius, jų tėvus (globėjus, rūpintojus), kitus progimnazijos bendruomenės socialinių pedagoginių problemų sprendimo, socialinės pedagoginės pagalbos teikimo klausimais;

9.3. dalyvauja sprendžiant krizinius atvejus progimnazijoje, ugdymo ir socialinių įgūdžių problemas;

9.4. numato socialinės pedagoginės pagalbos teikimo vaikui ir mokiniui būdus bei formas bendradarbiaudamas su mokytojais, klasių vadovais, tėvais (globėjais, rūpintojais), kitais specialistais, švietimo pagalbos įstaigomis, kitais su vaiku ir mokiniu dirbančiais asmenimis, socialinių paslaugų ir sveikatos priežiūros įstaigomis, teisėsaugos institucijomis, socialiniais partneriais;

9.5. šviečia progimnazijos bendruomenę socialinės pedagoginės pagalbos teikimo, ugdymo įstaigos nelankymo ir kitų neigiamų socialinių reiškinių prevencijos, pozityviosios socializacijos klausimais, nuolat tobulina savo kompetencijas;

9.6. inicijuoja ir įgyvendina prevencines veiklas bei socialinio ugdymo projektus kartu su progimnazijos Vaiko gerovės komisija bei progimnazijos savivaldos institucijomis, ugdant vaikų ir mokinių gyvenimo įgūdžius;

9.7. atlieka aktualius socialinius pedagoginius tyrimus progimnazijoje, atsižvelgdamas į progimnazijos bendruomenės poreikius (prioritetus, strateginį ir metinį veiklos planus);

9.8. renka, kaupia ir analizuoja informaciją, reikalingą vaikų ir mokinių problemoms spręsti, bendradarbiaudamas su progimnazijos bendruomene, esant būtinybei, ir su kitomis institucijomis;

9.9. rengia ir skleidžia informaciją apie socialinę pedagoginę pagalbą;

9.10. tvarko ir pildo darbo dokumentus (konsultacijų žurnalą ir kitus reikiamus dokumentus);

9.11. planuoja ir derina su progimnazijos direktoriumi metinės veiklos prioritetus ir pagal juos rengia savo veiklos metinį planą.

10. Progimnazijos socialinis pedagogas atsako už kokybišką savo funkcijų vykdymą, korektišką gautų duomenų panaudojimą ir informacijos konfidencialumą, vaikų ir mokinių saugumą teikiant socialinę pedagoginę pagalbą.

11. Socialinis pedagogas privalo:

11.1. laikytis bendrosios ir pedagoginės etikos normų;

11.2. periodiškai tikrintis sveikatą pagal įstaigoje patvirtintą darbuotojų sveikatos pasitikrinimo grafiką ir yra asmeniškai atsakingas už sveikatos pasitikrinimą;

11.3. dalyvauti progimnazijos savivaldos institucijų organizuojamoje veikloje (deleguoti į savivaldos institucijas asmenys).

11.4. dalyvauti direktoriaus įsakymais patvirtintų progimnazijos komisijų, komandų, darbo grupių ir tarybų veikloje;

11.5. Vykdyti kitas norminiuose šalies ir lokaliniuose teisės aktuose nustatytas pareigas.

**III. BAIGIAMOSIOS NUOSTATOS**

12. Socialinį pedagogą į darbą priimantis progimnazijos direktorius ar jo įgaliotas asmuo supažindina jį su šiuo pareigybės aprašu.

13. Už papildomas pareigas arba papildomą (sutartyje nesulygtą) darbą atlyginama teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau:

Gitana Andriekienė

2017-01-